Martin Bigum

Martin Bigum (født 8. oktober 1966 på Frederiksberg) er en dansk autodidakt multikunster, der især er kendt for sit virke som billedkunstner. Bigum blev i midten af halvfemserne kendt for figuren ART, en kutteklædt skikkelse, der optrådte i mange af hans malerier fra 1992 til 99. Bigum var fast paneldeltager i DR K's Kunstquiz med Adrian Hughes som vært. Han er gift med billedkunstner og kostumedesigner Pernille Egeskov. De har sammen to børn og bor på Frederiksberg i København, hvor Bigum også har sit atelier.

Han anses som en af sin generations mest karakteristiske billedkunstnere og blev kåret som Årets Kunstner i 1996 af Jyllands-Posten og Årets Frederiksberg Kunstner 2013. I 2015 blev han udnævnt til Ridder af Dannebrogordenen.

Opvækst og tidlig karriere 

Bigum blev født på Frederiksberg i oktober 1966. Han blev i 1986 student fra Østre Borgerdydskole og gik 1987-89 på Skolen for Brugskunst (Linje for Tegning og Grafik).

Fra han var 15 til 22, var han fast tegner og skribent for den danske version af det verdenskendte satiremagasin MAD.

ART – gennembruddet 

Martin Bigum havde sin debut som billedkunstner i 1989, og det store gennembrud som maler kom i halvfemserne. I 1992 bragte han den lille, kutteklædte skikkelse, ART, ind i sine malerier, og figuren blev de næste syv år et varemærke for den københavnske kunstner. Figuren menes at være en personificering af kunsten, en slags identitetsløs figur, der optræder i forskellige verdener med henvisning til kunsthistorien. De populære postkort GoCards, tøj, tapet m.m. blev i halvfemserne trykt med ART-figuren på, og den lille figur fik kultstatus i store dele af landet. Bigum aflivede i 1999 ART i et forsøg på at frigøre sig fra perioden.

Hans billedværker er domineret af tegneseriens sjove og milde formsprog, men er samtidigt pakket med alvorligt og tvetydigt indhold. En kombination, der gør hans værker dynamiske og fulde af fortolkningsmuligheder.

1997-98 arrangerede Randers Kunstmuseum, Heart - Herning Museum of Modern Art, Portalen og Brandts en retrospektiv turné, der viste alle Bigums malerier med ART-figuren, men også de andre kunstneriske medier han rådede over i 1990-97.

Karriere fra 2000 

I 2002-03 var Bigum aktuel med udstillingen The Homecoming. Den bestod blandt andet af værker fra 1998 til 2002, og blev vist flere steder i Skandinavien som Malmø, Borås og Reykjavik.

I 2003 blev Bigum bestilt til at lave fire malerier om Christian 4.s barndom og ungdom til Frederiksborg Museet. Det nye årtusinde blev en ny periode for kunstneren, som i serien The Face of God begyndte at arbejde med samtidens forestillinger om politik, magt og økonomi. Serien havde sin debut i Air De Paris i 2004 og blev som helhed vist i Geneve i 2006 i kunsthallen BFAS.

Bigum er i hele sin karriere blevet ved med at bevæge sig inden for et stort felt af genrer. ”Det jeg kan skrive, kan jeg ikke male, og det jeg kan male, kan jeg ikke skrive,” er et kendt citat fra ham, som udover at male, også er essayist, fotograf, filmmager og digter. Fælles for al kunsten er den filosofiske og kritiske ambition, hvori han skaber sin helt egen stil.

Thomas Fryd lavede i 2007 dokumentarfilmen Det Hvide Rum om Bigum, og tre år senere lavede Michael Jeppesen et afsnit med kunstneren i portrætfilmserien Kunstrazzia på DR K.

Fra 2006 bliver Bigums værker inspireret af en metafysisk motivverden, hvor livet, døden, engle og guder bliver afbildet i store, farverige værker ofte brudt op i puslespilsbrikker. Der er ofte et flow i billedet, der hiver beskueren ind i værkernes virkelighed.

I serierne Structure Beneath Skin og SynchroniCity  2009-10 lader Bigum store, hvide flader være nøgne på malerierne. Han forsøger her at give det hvide lærred betydning, som et rum i sig selv. I flere af sine senere udstillinger har Bigum vist sin dynamiske kreativitet og ladet flere af sine værkerne hænge direkte ned fra loftet eller blive roteret fra væggen. Under titlen Struktur under huden blev et stort udvalg af værker fra 2003 til 2011 vist samlet på Randers Kunstmuseum, Vejle Kunstmuseum og Kastrupgårdsamlingen i 2011-12.

Bigum har i syv sæsoner (2010-16) været deltager i DR K's Kunstquiz med sin ekspertise i kunst og formidling af kunsthistorien. I DR K's Kunstquiz dyster seks faste deltagere om nogle af verdens mest berømte kunstværker. Kunstquizzen bliver styret af værten Adrian Lloyd Hughes.

Seneste udgivelse fra Bigum er Min personlige kunsthistorie, Gyldendal, 2014, der beskriver omstændighederne, de personlige grunde og samtidige faktorer, der har ført til kunstværker fra 1989 til 2014.

Fra januar 2015 til april 2016 udstilles store dele af Bigums værker 1989-2014 på Frederiksborg Slot, Bornholms Kunstmuseum og Kunstmuseet Trapholt i Kolding. Fra september 2016 udstillede Martin Bigum solo på Arken - Museum of Modern Art i Ishøj - og i 2017 på Himmerlands Kunstmuseum.

Kunstnerisk virke

Udvalgte separatudstillinger 
 Galleri Backhaus, 1989
 Heartland, Galerie Pilou Asbæk, 1991

 Radical Myth, Galerie Stærk, 1992
 Galerie Jespersen, 1993
 Politikens Forhal, 1994
 Literary Body, Hole, 1995

 Devil’s Own, Galerie Burkhard H. Eikelmann, 1995
 Omen, Galleri Dalsgaard og Sørensen, 1995
 Millennium, Retinal Circus, 1996

 Millennium, Århus Kunstmuseum, 1997

 The Adventures of ART, Brandts Klædefabrik, Herning Kunstmuseum, Randers Kunstmuseum og Portalen, 1997-98
 Forestillingen om Tivoli, Nils Stærk, 2000
 The Homecoming – and Farewell to the 90’s, a selection of sketches, Nils Stærk, 2002
 The Homecoming - or The World According to Art, Malmö Konstmuseum, Kjarvalstadir Museum, Borås Konstmuseum, Reykiavik Art Museum, 2002-03
 Christian d. 4. - Barn og Konge, Det Nationalhistoriske Museum på Frederiksbjerg Slot, 2002
 The Face of God, Air de Paris, 2003
 The Face of God, Niels Stærk, 2005
 The Face of God, Marc Blondeau BFAS, l-20 Gallery New York, 2002-06
 Dansk Designcenter, 2008
 Structure Beneath Skin, Wohnmaschine, 2009
 Struktur Under Huden, Randers Kunstmuseum, Vejle Kunstmusuem, Kastrupgård Samlingen, 2011-12
 Splitvision, Peter Amby Gallery, 2012'
 Min egen kunst (1989-2015), Det Nationalhistoriske Museum på Frederiksborg Slot, Bornholms Kunstmuseum og Kunstmuseet Trapholt, Kolding, 2015-16
 Inspirationens flow, Arken-Museum of Modern Art, Ishøj, 2016
 Havet, Himmerlands Kunstmuseum, februar 2017

Udvalgte gruppeudstillinger 
 M1300, B&W-Hallerne, 1989
 Charlottenborg Efterårsudstilling, 1990
 Charlottenborg Forårsudstilling, 1990 og 1991
 Stockholm Art Fair, Galleri Edition Copenhagen, 1994
 ART/OMI-International Artists Workshop, New York, 1995
 Maleri efter Maleri, Kastrupgård samlingen, 1995
 Face to Face, Brandts Klædefabrik, Vestsjællands Kunstmuseum, Øregaards Museum, 1996
 Cruising, Kunstforeningen Gl. Strand, 1997
 Realitetens Øje, Nordens Hus, Akureyri Kunstmuseum, Horsens Kunstmuseum, 1998
 Carnegie Art Award/Nordic Painting 2000, Konsthallen, Hernie Onstad Kunstcenter, Konstmuseet i Göteborg, Konstakademien, Sophienholm, Listasafn Kópavogur, 2000
 Painting and Painting, Kristinehamns Konstmuseum, 2001
 Danish Heroes, Koldinghus, 2001
 The faces of King Alchohol, Rundetårn, 2001
 Air de Paris, 2003
 Galerie Burkhard Eikelmann, 2006
 Maleri uden grænser, Esbjerg Kunstmuseum, 2006
 Faces, BFAS Blondeau Fine Art Services, 2006
 Eventyrsskabe, Kunsthallen Brandts, 2007
 Comix, Kunsthallen Brandts, 2007
 Burkhard Eikelmann Galerie, 2010
 Wohnmaschine, Berlin, 2010
 Dogenhaus Galerie Leipzig, 2010
 Nuancer af sort, Ordrupgaard, 2010
 En verden af associationer, Skive Ny Kunstmuseum, 2011
 RELATIONER, Randers Kunstforening, 2012

Repræsenteret på flg. museer 
 Arken – Museum for Moderne Kunst
 ARoS Aarhus Kunstmuseum
 Artotheek Den Haag, Holland
 Borås Konstmuseum
 Danmarks Plakatmuseum
 Den Kongelige Kobberstiksamlingen
 Det Nationalhistoriske Museum på Frederiksborg Slot
 Heart/Herning Kunstmuseum
 Kastrupgårdsamlingen
 Designmuseum Denmark
 KØS/Kunstmuseet Køge Skitsesamling
 Kunstmuseet Trapholt
 Malmö Konstmuseum
 Nationalmuseet
 Ny Carlsberg Fondet
 Randers Kunstmuseum
 Silkeborg Kunstmuseum
 Skive Kunstmuseum
 Statens Kunstfond
 Statens Museum for Kunst
 Vejle Kunstmuseum
 Bibliotheque Nationale, Paris

Martin Bigum er derudover repræsenteret i nationale og internationale privatsamlinger i hhv. Sverige, England, Frankrig, Schweiz, Belgien, Tyskland, Spanien, Portugal, USA og Japan.

Udgivelser 
 Poet-Etik (essay, poetik, digte, 2006)
 Min personlige kunsthistorie, Gyldendal, 2014

Digtsamlinger 
 Hvedekorn (1990-91)
 Verdensvasen (1992)
 Det Forbandede og det Ekstatiske (poetik, Ildfisken nr. 13, 1996)
 Overmorgen (Millennium) (1996)
 Veteranen (1999)
 Kesera 2 >>Sangdigtsamling<< (Inst. for Fremtidsforskning, 2000)
 Krydsbestøvningens Hvide Rum (Passepartout nr. 23, 2004)

Musik 
 Overmorgen (vinyl og CD, 1999-2000)

Video 
 Det bliver så tidligt sent, m. Per Kirkeby, Henrik Nordbrandt og Søren Ulrik Thomsen, i samarbejde med Steen Møller Rasmussen og Per Mannstaedt, 1993
 Having it all … Letting it go (Hybris & Nemesis), ved Danmarks Radio, 1994
 Runner (Millennium), version 1, 1996
 Runner (Millennium), version 2, 1997
 SynchroniCity, 4 videoer, 2010

Teater 
 Jean Genie, Kalejdoskopteatret, kostumer og scenografi (musik: Jesper Binzer), 1998
 Laser & Pjalter, Betty Nansen Teatret, kostumer og scenografi (m. Pernille Egeskov)

Essays/Kronikker 
 En tur i tidløsheden, kronik, Politiken, 15.8, 1989
 Det Forbandede og det Ekstatiske (poetik, Ildfisken nr. 13, 1996)
 Kesera 2, ”Sangdigtsamling” (Inst. for Fremtidsforskning, 2000)
 Krydsbestøvningens Hvide Rum (Passepartout nr. 23, 2004)
 Poet-Etik (essay, poetik, digte, 2006)
 Min bedstefars historie, essay, antologi, Thanning og Appel 2008, og Berlingske MS, 2008
 Maler-Svend - om Svend Hammershøi, essay, Weekendavisen, 1.2, 2008
 En tidslomme af indsigt (Skandinavisk Forenings Kunstnerhus i Rom), essay, Weekendavisen, nr. 33, 2009
 En bagage af hjemløshed (Om Olafur Eliassons kunst og karriere), essay, Weekendavisen, 2008
 Passioneret trods, essay, Weekendavisen, nr. 31, 2010
 Omkring portrættet ”Hymne (Søren Ulrik Thomsen)”: Tekst skrevet til Søren Ulrik Thomsens hjemmeside Oktober Boulevard, 2013.
 At bryde abrupthedens konstant er en kunst, om et malet portræt af Jens Chr. Grøndahl, Politiken, 28. juli, 2015

Radio 
 P2, 2. Oktober 2013, 79 min. Klassisk musik sammensat og præsenteret af dagens gæste DJ Martin Bigum.
 P2, 2.10, 2013, 79 min. Klassisk musik sammensat og præsenteret af dagens gæst- DJ Martin Bigum
 Radio 24-7, 23.5, 2014, Flaskens ånd v. Poul Pilgaard Johnsen
 Radio 24-7, 13.2, 2014, Syvkabalen, uge 7, 2015
 Radio 24-7, 2.10, 2014, Mikrofonholder v. Hans Lucht: Martin Bigum
 P1, 4.1, 2015: Kultursøndag med Martin Bigum
 Hjernekassen på P1, 10.8, 2015, v. Peter Lund Madsen: På besøg i Martin Bigums atelier
 P8, Jazz & Co., 27.9, 2015, jazz-program med Martin Bigum

Udmærkelser 
 Årets Kunstner, Jyllands-Posten, 1996
 Årets Frederiksberg Kunstner, 2013
 Årets Kunstner, Edition Copenhagen, 2014
 Udnævt til ridder af Dannebrogordenen, 2015

Litteratur 
 ”Radical myth eller The adventures of art: en udstilling af Martin Bigum” / Lars Morell. – i North-Information, 1993, nr. 220.
 ”Literary body: en udstilling af Martin Bigum” / Lars Morell. – i North-Information, 1995, nr. 234.
 ”Omkring et billede” / Thomas Bredsdorff, Bodil Marie Thomsen og Niels Barfoed. – i Kritik, 1996, årg. 29, nr. 120, s. 34-39.

 ”Millennium: Retinal Circus - a project by Martin Bigum” / Lars Morell. – i North-Information, 1996, nr. 251.

 The adventures of art / Lars Morell. – Odense, Kunsthallen Brandts Klædefabrik, 1997.

 The homecoming: The world according to art – picturebook, works 1997-2002. - Malmö, Malmö Konstmuseum, 2002.

 ”To verdener i én kunstner” / Erik Meistrup, interview med Martin Bigum. - i Hrymfaxe, 2005, årg. 35, nr. 1, s. 3-8.

 Martin Bigum: struktur under huden 2003-2011 / Merete Sanderhoff. - Randers, Randers Kunstmuseum, 2011.

 ”Martin Bigum: den gode ensomhed”. - i Magasinet Kunst, 2011, v. 5, s. 12-18.

 Martin Bigum / redaktør: Camilla Jalving ... [et al.]; bidrag: Søren Ulrik Thomsen ... [et al.]. - Ishøj, Arken, 2016.

Noter

Eksterne kilder/henvisninger 
 
 Martin Bigums websted
 Om Martin Bigum på kulturarv.dk
 Martin Bigum interview på serieland.dk
 https://www.youtube.com/watch?v=y1yaOJMq3Ds
 http://www.smk.dk/besoeg-museet/kalender/begivenhed/aktivitet/kunst-paa-scenen-martin-bigum/
 https://denstoredanske.lex.dk/Martin_Bigum
 http://www.dr.dk/tv/se/kunstrazzia/kunstrazzia-michael-jeppesen-moeder-martin-bigum/ 
 http://www.kunstavisen.dk/viewnews.jspid=8ab009f638422615013ae4495e6a066a&parentid=8ab009f638422615013ae44664d60669
 http://www.kunsten.nu/artikler/artikel.php?martin+bigum+struktur+kastrupgaardsamlingen
 http://www.danskedigtere.dk 
 http://www.poet-etik.dk 
 http://www.kunsten.nu/artikler/artikel.php?martin+bigum+struktur+under+huden+randers+kunstmuseum
 http://www.randers.dk/FrontEnd.aspx?id=40353
 http://www.dr.dk/tv/se/kunstquiz/kunstquiz-1-1-4
 

Personer fra København
Malere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Studenter fra Østre Borgerdyd Gymnasium